OpenLLM-France/wikimedia huggingface dataset:
# Molí de Can Sobrepera

El Molí de Can Sobrepera és un molí fariner en desús de Cantallops (Alt Empordà) que forma part de l'Inventari del Patrimoni Arquitectònic de Catalunya.

## Descripció

Edifici de planta rectangular situat sobre la riera de Torrelles. És un molí de planta rectangular amb tres nivells diferents. A dalt hi havia la casa del moliner, al mig l'obrador i a baix el carcavà, que era el lloc per on s'evacuava l'aigua que feia girar la mola. Del carcavà es conserva la volta de pedra, la canal per on baixava l'aigua i l'eix de ferro. El teulat del molí s'ha ensorrat, i a l'interior de l'obrador no es conserva cap element dels mecanismes del molí. Fora de l'edifici trobem el rec de pedra, d'uns cent metres de llarg, que recollia l'aigua de la riera i la portava a la bassa. La bassa es troba coberta de molta vegetació. Del molí de Can Sobrepera es poden observar tres etapes de construcció. La paret de la bassa presenta dues noves reformes sobreposades a una altra que podria correspondre a un molí medieval original.

## Referències

* ↑ «Molí de Can Sobrepera». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 octubre 2017].
# Mitridates

Mitridates, Mehrdat o Mirdat és el nom dels següents personatges:
* Reis de Pàrtia:
** Mitridates I de Pàrtia el gran 173-136 aC
** Mitridates II de Pàrtia 124-87 aC
** Mitridates III de Pàrtia 57-52 aC
** Mitridates IV de Pàrtia 115-116 i 129-140
* Sàtrapes del Pont:
** Mitridates I sàtrapa del Pont vers 410 aC-363 aC
** Mitridates II sàtrapa del Pont (sobrenom Ktistos) 337 aC-301 aC
* Reis del Pont:
** Mitridates I del Pont 301 aC-265 aC
** Mitridates II del Pont vers 240 aC- vers 220 aC
** Mitridates III del Pont vers 220 aC-vers 185 aC
** Mitridates IV del Pont Filopator Filadelf vers 170 aC-vers 150 aC
** Mitridates V Evergetes vers 150 aC -121 aC
** Mitridates VI Eupator 121 aC-63 aC Vegeu també: Mitridate, re di Ponto
* Reis de Commagena:
** Mitridates I de Commagena Cal·línic, 109-70 aC
** Mitridates II de Commagena Filohel·len, 38-20 aC
** Mitridates III de Commagena, 20-12 aC.
* Reis de Capadòcia: Ariarates V o Mitridates
* Reis del Bòsfor Cimmeri: Claudi Mitridates II 39 -vers 45
* Sàtrapes i reis d'Armènia:
** Mitranes o Mitrines 330-323 aC (sàtrapa)
** Mitridates d'Armènia, príncep d'Ibèria 35-36, 36-37 i 42-51 (rei)
* Reis d'Ibèria (Mirdat):
** Mirdat o Mitridates d'Ibèria, vers 30-50
** Mirdat I o Mitridates I d'Ibèria vers 106
** Mirdat II o Mitridates II d'Ibèria 249-265.
** Mirdat III o Mitridates III d'Ibèria 370-380
** Mirdat IV o Mitridates IV d'Ibèria 409-411
** Mirdat V o Mitridates V d'Ibèria 435-447.
* Reis de Còlquida:
** Mitridates el Jove
* Reis de la Mèdia Atropatene: Mitridates III de Pàrtia
* Altres personatges:
** Mitridates l'Eunuc, eunuc de Xerxes I de Pèrsia.
** Mitridates (noble), noble persa company de Cir el Jove
** Mitridates (príncep selèucida), fill d'Antíoc III el Gran.
** Mitridates (gendre de Darios III), gendre del rei Darios III de Pèrsia Codomà.
# Montllobar

El despoblat de Montllobar és una antiga caseria de poblament dispers del terme de Fígols de Tremp, agregat el 1970 al terme municipal de Tremp. Havia format part de l'ajuntament d'Eroles quan aquest i el de Fígols eren ajuntaments diferents, entre 1812 i 1847. Després, entre aquest darrer any i el de 1877, pertangué a l'ajuntament de Castissent, com el mateix Eroles o Fígols de Tremp.
Està situat a l'oest de Tremp, a 14,5 quilòmetres; l'antiga caseria queda just a migdia del coll, continuant per la carena.
La caseria és del tot desapareguda, i la majoria dels masos que la formaven, arruïnats. Només es conserven restes del Mas de Montllobar, que havia fet d'hostal i centrava aquesta caseria. Prop d'on era la masia hi ha el Coll de Montllobar, per on passa la carretera C-1311, que és on es produeix el canvi de vessant, cap a la Noguera Pallaresa, o cap a la Ribagorçana.
Més al sud, hi ha el Tossal de Montllobar, on es conserven restes de l'antic Castell de Montllobar.
Ultra l'esmentat Mas de Montllobar, hi havia el Mas de Casanova, la Casota, l'Hostalet i els Corrals.
Montllobar, en la forma Montllobá, apareix en el Diccionario geográfico... de Pascual Madoz, del 1845. Després de situar-lo geogràficament, esmenta una sola casa habitada, al peu del camí de Tremp a la vila del Pont de Montanyana, que serveix d'hostal (meson, diu Madoz). Esmenta la torre mig derruïda que hi ha dalt de la muntanya, visible des de molt lluny i davant per davant de la torre de Viacamp, a ponent de la Noguera Ribagorçana, i diu que en tota la muntanya hi ha alguns trossos de terra llaurats, que després s'abandonen. Per tal d'obrir-lo, en el seu moment es va haver d'artigar el bosc, i, comenta Madoz, aquest sistema ha significat la pèrdua de tot el bosc, en aquest lloc, de manera que aquell any només quedaven matolls i boixos, de tot l'antic bosc. També parla de l'abundància de llops (cosa que justifica el mateix nom de la muntanya), i de cacera de perdius i conills.

## Etimologia

Molt probablement es tracta d'un topònim romànic, derivat de les paraules ja catalanes mont (muntanya) i llobar (lloc abundós en llops). Fins èpoques ben recents aquests indrets muntanyosos estaven profusament poblats per llops, per la qual cosa el topònim resta perfectament documentat per la mateixa memòria viva dels habitants dels llocs de l'entorn de Montllobar.

## Bibliografia

* MADOZ, Pascual. Diccionario geográfico-estadístico-histórico de España y sus posesiones de Ultramar. Madrid: Establecimiento Literario-Tipográfico, 1845. Edició facsímil Articles sobre El Principat de Catalunya, Andorra i zona de parla catalana del Regne d'Aragó al <<Diccionario geográfico-estadístico-histórico de España y sus posesiones de Ultramar>> de Pascual Madoz. V. 1. Barcelona: Curial, 1985. ISBN 84-7256-256-5
* PAGÈS, M. "Tremp. Fígols de la Conca", a El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0.

## Enllaços externs

* Montllobar al web de l'Institut Cartogràfic de Catalunya
# Mohamed Mzali

Mohamed Mzali (àrab: محمد مزالي, Muḥammad Mzālī) (Monastir, 23 de desembre de 1925 - París, 23 de juny de 2010) fou un polític tunisià, primer ministre de Tunísia entre el 23 d'abril de 1980 i el 8 de juliol de 1986.
# Montigny (Sarthe)

Montigny és un municipi francès situat al departament del Sarthe i a la regió de País del Loira. L'any 2007 tenia 44 habitants.

## Demografia
### Població

El 2007 la població de fet de Montigny era de 44 persones. Hi havia 16 famílies de les quals 4 eren parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 18 habitatges, 16 eren l'habitatge principal de la família i 2 eren segones residències. Tots els 18 habitatges eren cases. Dels 16 habitatges principals, 13 estaven ocupats pels seus propietaris, 2 estaven llogats i ocupats pels llogaters i 1 estava cedit a títol gratuït; 2 tenien quatre cambres i 14 en tenien cinc o més. 9 habitatges disposaven pel capbaix d'una plaça de pàrquing. A 5 habitatges hi havia un automòbil i a 11 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Montigny el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 4 | 55 a 59 | 0 |
| 0 | 50 a 54 | 8 |
| 8 | 45 a 49 | 0 |
| 0 | 40 a 44 | 4 |
| 4 | 35 a 39 | 0 |
| 0 | 30 a 34 | 4 |
| 0 | 25 a 29 | 0 |
| 4 | 20 a 24 | 0 |
| 4 | 15 a 19 | 0 |
| 0 | 10 a 14 | 4 |
| 8 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 38 persones, 33 eren actives i 5 eren inactives. De les 33 persones actives 29 estaven ocupades (17 homes i 12 dones) i 4 estaven aturades (1 home i 3 dones). De les 5 persones inactives 2 estaven jubilades, 1 estava estudiant i 2 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de serveis.
L'any 2000 a Montigny hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Montigny a l'INSEE.
* Évolution et structure de la population Fitxa amb el detall de dades de Montigny a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Miño (desambiguació)

«Miño o Minho» té aquests significats:
* Toponímia:
** Miño, riu de Galícia i Portugal (en portuguès Minho).
*** Minho-Lima, subregió estadística portuguesa part de la Regió Nord.
*** Comarca do Baixo Miño, comarca de Galícia situada al sud de la província de Pontevedra.
*** Província de Minho, antiga província o regió natural portuguesa, instituïda formalment el 1936.
** Miño (la Corunya), municipi de la Comarca de Betanzos a la província de la Corunya a Galícia.
** Miño de Medinaceli, municipi de la província de Sòria a la comunitat autònoma de Castella i Lleó.
** Miño de San Esteban, municipi de la província de Sòria a la comunitat autònoma de Castella i Lleó.
* Biografies: Rubén Miño i Peralta (Cornellà de Llobregat, 1989), porter de futbol català
# Monfero

Monfero és un municipi de la província de la Corunya a Galícia. Pertany a la Comarca do Eume.
Evolució demogràfica :
| 1900 | 1930 | 1950 | 1981 | 2004 |
| 5.715 | 6.473 | 6.530 | 3.587 | 2.490 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

* O Alto de Xestoso (Santa María)
* Queixeiro (San Xurxo)
* San Fiz de Monfero (San Fiz)
* Santa Xiá de Monfero (Santa Xiá)
* Taboada (Santa Mariña)
* O Val de Xestoso (San Pedro)
* Vilachá (Santa María)
# Muntanyes de Shillong

Les muntanyes de Shillong són una serralada a Meghalaya, part de les muntanyes Khasi, situades per damunt de la ciutat de Shillong, capital de l'estat. El punt més alt a25° 34′ 18″ N, 91° 55′ 43″ E﻿ / ﻿25.57167°N,91.92861°E﻿ / 25.57167; 91.92861 té una altura de 1.999 metres. La part superior està cobert amb arbres abundants. El cim s'anomena Shillong i la ciutat d'aquest nom en realitat es deia Laban, però els anglesos li van donar el nom de la muntanya que s'ha conservat.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Muntanyes de Vâlcan

Les muntanyes de Vâlcan són una cadena de muntanyes dels Carpats meridionals al comtat de Gorj (Romania). Formen part del grup de les muntanyes Retezat-Godeanu. Corren uns 54 quilòmetres i el cim més alt és el pic de Vâlcan amb 1.946 metres. Les muntanyes recorren la vall del Jiu i serveixen de barrera d'entrada pel vessant sud de la vall.

## Referències

* ↑ Roberts, James. «8». A: The Mountains of Romania. Cicerone Guides, p. 126–127. ISBN 1-85284-295-4.
* ↑ «Vâlcan Mountains». www.jiuvalley.org. [Consulta: April 17, 2021].

## Enllaços externs

* «Jiu Valley Portal». www.jiuvalley.org. [Consulta: 17 abril 2021]. — portal web regional, amb mapes i informació de les muntanyes de Vâlcan i la regió circumdant.
# Mike Bookie

Mike Bookie (12 de setembre de 1904 - 12 d'octubre de 1944) fou un futbolista estatunidenc.

## Selecció dels Estats Units

Va formar part de l'equip estatunidenc a la Copa del Món de 1930.
# Moisès (Miquel Àngel)

Moisès és una escultura renaixentista del segle xvi, Cinquecento a Itàlia. És la figura central de la tomba del papa Juli II, i es troba en l'església de Sant Pere in Vincoli, de Roma. Va ser realitzada per Miquel Àngel l'any 1513, i acabada l'any 1545.

## Anàlisi de l'obra

El tema és bíblic, és a dir, representa el profeta Moisès, que en tornar dels seus viatges de recerca de "Les Taules de la Llei" per ensenyar-les als israelites, contempla horroritzat com aquests han abandonat el culte de Jehovà i estan adorant el vedell d'or.
El material utilitzat és el marbre, que dona un naturalisme a l'obra realment increïble. El marbre blanc, juntament amb la llum i els plecs de la roba, fa que la figura tingui un cert volum i un gran realisme. Destaca la perfecció de l'anatomia i l'expressió del rostre; els músculs en tensió, que fan semblar que Moisès s'aixecarà ple de fúria i ràbia.
Podem observar en l'escultura les característiques de l'estil renaixentista, com el seu clar naturalisme, la recerca de bellesa i l'interès per l'ésser humà i la seva anatomia, com per la cultura antropocèntrica del període humanista. Utilitza la terribilità, que és la grandiositat formal i la gran força expressiva, la tensió i l'expressió dramàtica que Miquel Àngel va saber imprimir en les seves obres. En aquest cas concret, l'artista va voler que l'escultura de Moisès mostrés la seva reacció furiosa i colèrica quan descobreix, després de rebre els manaments de Déu i baixar del Sinaí, que el seu poble adora impiadosament el vedell d'or. Veiem aquesta tècnica en la cara colèrica, la mirada fulminant, el cos titànic i robust, la força muscular de tota l'escultura, el dinamisme de les dues cames en posició d'aixecar-se, fins i tot el gest del braç esquerre, amb els dits agafant crispats la llarguíssima barba. En definitiva, el patriarca apareix pletòric d'una força i una còlera que emanen del seu interior davant la visió impia.
L'obra anava destinada a la tomba del papa Juli II, que l'encarregà l'any 1505, però Miquel Àngel no la va finalitzar fins al 1545, d'una manera molt diferent de com l'havia projectada. El projecte original consistia en una tomba colossal, amb més de quaranta grandioses estàtues, que es col·locarien sota la volta de la cúpula de Sant Pere del Vaticà. Després de la mort del papa el 1513 i els problemes econòmics, el projecte es reduí, fins que un contracte especificà una tomba amb una senzilla façana i amb un terç menys de les figures incloses en el projecte original.

## Curiositats

Alguns veuen Moisès com un retrat del mateix escultor o del papa Juli II, un temible guerrer i un líder espiritual, i també un profeta bíblic. D'altres pensen que pot ser un símbol dels elements que componen la natura, la barba de Moisés representaria l'aigua i el cabell, les flames del foc.
Miquel Àngel pensava que Moisés era la seva creació més realista. La llegenda explica que, en acabar l'escultura, l'artista va colpejar el genoll dret de l'estàtua i li va dir: "Parla!", sentint que l'única cosa que hi faltava era extraure del marbre la pròpia vida.
# Mosquiter gorjagroc

El mosquiter gorjagroc (Phylloscopus ruficapilla) és una espècie d'ocell de la família dels fil·loscòpids (Phylloscopidae). Es troba a Eswatini, Kenya, Lesotho, Malawi, Moçambic, Sud-àfrica, Tanzània, Zàmbia i Zimbàbue. Els seus hàbitats principals són els boscos tropicals i subtropicals de frondoses secs, els boscos temperats, els boscos tropicals i subtropicals de frondoses humits de les terres baixes i de l'estatge montà. El seu estat de conservació es considera de risc mínim.

## Referències

* ↑ «Mosquiter gorjagroc». Cercaterm. TERMCAT, Centre de Terminologia. Rev. 11 setembre 2023 (català)
* ↑ «Bushtits, leaf warblers, reed warblers» (en anglès). IOC World Bird List Version 13.2. International Ornithologists' Union, 01-07-2023. [Consulta: 16 octubre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 625. ISBN 978-84-16728-37-4.
* ↑ BirdLife International. «Yellow-throated Woodland-warbler» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 11 setembre 2023].
# Mosquiter dorsiclar

El mosquiter dorsiclar (Phylloscopus chloronotus) és una espècie d'ocell de la família dels fil·loscòpids (Phylloscopidae). Es troba a Bhutan, Xina, l'Índia, Nepal i Pakistan. Els seus hàbitats principals els boscos temperats i els boscos tropicals i subtropicals secs. El seu estat de conservació es considera de risc mínim.

## Referències

* ↑ «Mosquiter dorsiclar». Cercaterm. TERMCAT, Centre de Terminologia. Rev. 11 setembre 2023 (català)
* ↑ «Bushtits, leaf warblers, reed warblers» (en anglès). IOC World Bird List Version 13.2. International Ornithologists' Union, 01-07-2023. [Consulta: 16 octubre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 623. ISBN 978-84-16728-37-4.
* ↑ BirdLife International. «Lemon-rumped Leaf-warbler. Phylloscopus chloronotus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 11 setembre 2023].
# Mosquiter ibèric

El mosquiter ibèric (Phylloscopus ibericus) és una espècie d'ocell de la família dels fil·loscòpids (Phylloscopidae). El seu estat de conservació es considera de risc mínim.
Resulta molt difícil de distingir del mosquiter comú.

## Hàbitat i distribució

Habita els boscos poc espessos, matolls i ciutats, del sud-oest de França, nord i oest de la península Ibèrica i alguns punts del Marroc, Algèria i Tunis. Passa l'hivern a l'Àfrica Occidental, entre el Senegal i Burkina Faso. No és habitual als Països Catalans.

## Subespècies

S'han descrit dues subespècies:
* P.i.biscayensis Salomon, Voisin et Bried, 2003. Sud-oest de França i nord de la península Ibèrica.
* P.i.ibericus (Ticehurst, 1936). Centre i sud de Portugal, sud-oest d'Espanya i alguns punts de l'Àfrica nord-occidental.

## Referències

* ↑ «Mosquiter ibèric». Cercaterm. TERMCAT, Centre de Terminologia. Rev. 23/02/2013 (català)
* ↑ «Bushtits, leaf warblers, reed warblers» (en anglès). IOC World Bird List Version 13.2. International Ornithologists' Union, 01-07-2023. [Consulta: 16 octubre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 624. ISBN 978-84-16728-37-4.
* 1 2 BirdLife International. «Iberian Chiffchaff. Phylloscopus ibericus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2019. [Consulta: 11 setembre 2023].
# Mostovskoi

Mostovskoi - Мостовской (rus) és un possiólok del krai de Krasnodar, a Rússia. És centre administratiu del raion de Mostovskoi. Es troba a la vora esquerra del Labà, afluent del riu Kuban. És a 157 km al sud-est de Krasnodar. Davant de Mostovskoi, a l'altra riba del riu, es troba l'stanitsa de Zàssovskaia.
Pertanyen a aquest possiólok els khútors de Vessioli, Vissoki, Pervomaiski, Proletarski i Sadovi.

## Història

La vila fou fundada com al poble de Mostovskoie el 15 de febrer del 1894 sobre l'emplaçament d'un aül els habitants del qual havien emigrat a Turquia. El seu nom té origen en un pont (en rus мост, most) sobre el riu Labà a l'oest del qual es va construir la localitat. El 1900 s'hi construïren dues escoles i el 1904 una església de fusta. Fins al 1920 fou part de l'otdel de Maikop de la província de Kuban.
Després de la Primera Guerra Mundial el poder soviètic s'instaura al poble el 1918, organitzant-se un comitè revolucionari. Després de canviar de mans en la Guerra Civil Russa, el 1920 les tropes blanques són expulsades del lloc. El 1922 fou creat el consell rural. Fou designat centre administratiu del raion entre el 1924 i el 1928 i entre el 1935 i el 1953. El 1930 es completà la col·lectivització de les terres en el kolkhoz Zaveti Illitxà. El desembre del 1936 s'inicià la construcció del ferrocarril Labinsk-Mostovskoi-Xedok.
Durant la Segona Guerra Mundial fou ocupat per la Wehrmacht de l'Alemanya Nazi l'agost del 1942 i alliberat per l'Exèrcit Roig de la Unió Soviètica el febrer del 1943. En la seva retirada, les tropes alemanyes van destruir part de la localitat, les indústries i els serveis, així com el pont sobre el Labà, que van ser posteriorment reconstruïts. En la dècada del 1950 s'hi desenvolupà la indústria fusterera i de construcció. El 1961 va adquirir l'estatus d'assentament de tipus urbà. El 1975 fou novament designat centre administratiu del raion homònim del krai de Krasnodar.

## Demografia
### Composició ètnica

Dels 24.478 habitants que tenia Mostovskoi el 2002 el 93% era d'ètnia russa, el 2,5% eren ucraïnesos, el 0,8% armenis, el 0,7% adigués, el 0,4% belarussos, el 0,4% alemanys, el 0,2% georgians, el 0,2% tàtars, el 0,2% gitanos, el 0,1% grecs i el 0,1% àzeris.

## Referències

* ↑ Població el 2002 (rus)
# Mostovskoie

«Mostovskoie» té aquests significats:
* Mostovskoie (Kurgan), localitat de l'óblast de Kurgan, a Rússia
* Mostovskoie (Sverdlovsk), localitat de l'óblast de Sverdlovsk, a Rússia
# Rock Creek (Ohio)

Rock Creek és una població dels Estats Units a l'estat d'Ohio. Segons el cens del 2000 tenia 584 habitants.

## Demografia

Segons el cens del 2000, Rock Creek tenia 584 habitants, 195 habitatges, i 146 famílies. La densitat de població era de 250,5 habitants/km².
Dels 195 habitatges en un 40% hi vivien nens de menys de 18 anys, en un 59,5% hi vivien parelles casades, en un 10,8% dones solteres, i en un 25,1% no eren unitats familiars. En el 20% dels habitatges hi vivien persones soles el 10,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,99 i el nombre mitjà de persones que vivien en cada família era de 3,43.
Per edats la població es repartia de la següent manera: un 32,5% tenia menys de 18 anys, un 8% entre 18 i 24, un 33% entre 25 i 44, un 17,5% de 45 a 60 i un 8,9% 65 anys o més.
L'edat mediana era de 32 anys. Per cada 100 dones de 18 o més anys hi havia 90,3 homes.
La renda mediana per habitatge era de 35.536 $ i la renda mediana per família de 37.917 $. Els homes tenien una renda mediana de 28.125 $ mentre que les dones 23.409 $. La renda per capita de la població era de 13.276 $. Aproximadament el 7,9% de les famílies i el 9,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rock Creek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Rock Creek». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Mikhaïl Konovàlov

Mikhaïl Ivanovitx Konovàlov, nascut el 13 de novembre de 1858 a Budikhino, óblast de Iaroslavl, Rússia, i traspassat el 25 de desembre de 1906 a Kíev, fou un destacat químic orgànic rus.

## Biografia

Mikhail Konovàlov es graduà a la Universitat de Moscou a la Facultat de Física i Matemàtiques on fou alumne del destacat químic Vladimir Markovnikov.
Fou professor de química inorgànica i de química analítica a l'Institut Agrícola de Moscou. A continuació fou professor de química a l'Institut Politècnic de Kíev, i dos anys el seu director, fou professor de cursos d'agricultura a Kíev, participà en l'organització a Moscou i Kíev de conferències per als treballadors.

## Obra

Defensà la seva tesi d'especialització el 1889 sota el nom de “Cicloalcans, hexahidrobenzens i els seus derivats” on hi formulava importants principis sobre la naturalesa dels cicloalcans i que es podien considerar com a anells aromàtics als quals s'havien afegit àtoms d'hidrogen.
El 1888, Konovàlov descobrí que l'àcid nítric diluït reacciona amb els cicloalcans produint nitrocomposts (reacció de Konovàlov). Aquests estudis foren la base de la seva tesi doctoral: “Acció de nitració de l'àcid nítric sobre els hidrocarburs saturats” el 1893.